JY LEES NOU Van kelner tot Madiba se kok, nou sy eie restaurant! PLUS Herman se spyskaart vir die president
Brett vertel: "In 1993 het ek saam met hom by die presidensiële gastehuis gaan werk vir die ANC. Omdat Christian Frans is, het die ANC geglo hy sou onpartydig wees en hulle het hom vertrou.
Nou, ná baie jare, word Brett se droom om sy eie restaurant oop te maak ’n werklikheid. In Junie sal jy kan gaan eet by Chefs @ 566 in Garsfontein, Pretoria. Die restaurant en bakkery sal reeds vyfuur in die oggend oop wees, waar Brett en sy span van vroeg af brood sal bak. "Die gaste wat die restaurant besoek, sal deel voel van die proses, byna asof hulle in die kombuis self werk. Die kos gaan energiek wees en gemaak met liefde" vertel hy.
"As ek vandag vir hom kon kook, sou ek vir hom kreef uit KwaZulu-Natal voorsit met blomkoolrys. Riboog-steak met groenbone en soetpatats, en vir nagereg vars Suid-Afrikaanse vrugte."
Ek wonder wat sou ek graag vir ons ikoniese Madiba wou kook? Ek dink ek sou dit eenvoudig hou, maar baie kos maak sodat ons lank kan sit en ek baie vrae kan vra - jy weet ek is mos maar nuuskierig en het duisende dinge wat ek graag wil weet. Hier is die spyskaart wat ek graag sou wou kook.